ΜΙΑ ΣΕΙΡΑ ΤΟΥ NETFLIX
Ορίστε, κυρία μου.
Κοίτα!
Σιρόπι.
-Έχω κάτι καλύτερο από σιρόπι. -Τι;
Φανταστικό σιρόπι.
-Ορίστε. -Η Σμάριελ θέλει φανταστικό σιρόπι;
Ορίστε, Σμάριελ.
Φτάνει; Σταματάω, έφαγε πολύ σιρόπι.
Ποιες πιτζάμες θα πάρεις στον μπαμπά; Τα ουράνια τόξα;
-Ή τους μονόκερους; -Τα ουράνια τόξα.
Έτοιμες, εύκολο. Πολύ καλή επιλογή.
Σ' αρέσει που θα περάσετε τις Ευχαριστίες μαζί;
-Τι είναι αυτό; -Είναι μια περίπλοκη μέρα.
Θα σου πω γι' αυτήν όταν μεγαλώσεις.
Εσύ να ξέρεις ότι θα πας στο σπίτι του μπαμπά,
θα φας μπόλικο φαγητό
και θα σκέφτεσαι όλα εκείνα για τα οποία είσαι ευγνώμων.
Εγώ δεν είμαι εκεί και θα μου λείψεις πολύ.
Αλλά θα περάσεις πολύ ωραία.
Η μαμά έχει πολλά σπίτια να καθαρίσει.
Πολλοί θέλουν να είναι καθαρά τα σπίτια τους στις Ευχαριστίες.
Πώς πάμε με τις τηγανίτες;
-Δες αυτήν που έφαγα. -Έλα.
Συγγνώμη. Πρέπει να φας μερικές τηγανίτες.
Φάε μερικές τηγανίτες, κοριτσάκι.
Αν φας αυτές τις δύο τελευταίες μπουκιές,
εσύ κι εγώ θα έχουμε μια πολύ ξεχωριστή έκπληξη.
Το υπόσχεσαι; Για να το δούμε να γίνεται.
Φύγαμε.
Μπράβο!
Ένα λεπτό. Να πάρουμε την αλληλογραφία μας.
-Μάντεψε τι ήρθε. -Τι;
Φαγητό. Σήμερα θα είναι μια πολύ καλή μέρα. Το νιώθω.
Να το.
Είναι σαράβαλο, αλλά είναι ασφαλές.
Το οδηγούσε ο παππούς μου 30 χρόνια.
Όποιος χτυπήσει πάνω του, την πάτησε.
Σίγουρα δεν έχεις πρόβλημα;
Όχι, κάθεται στο γκαράζ μου. Χάρη μού κάνεις.
Δεν θα πέφτει κι η μπαταρία.
Εντάξει. Ευχαριστώ.
Πώς σου φαίνεται η τεράστια έκπληξή μας;
-Μπλε. -Μπλε είναι;
Παίρναμε το λεωφορείο. Αυτό θα μας λύσει τα χέρια.
Έχω ενθουσιαστεί. Θα το φιλήσω.
-Μπορείς. Μόλις το έπλυνα. -Ευχαριστώ για το καθισματάκι.
Ναι, ο Μπρέιντι δεν χωράει πια. Σκέφτηκα ότι θα κάνει στη Μάντι.
Τι;
-Είναι μέχρι να μαζέψω κάποια λεφτά. -Κράτα το όσο χρειαστεί.
Μάντι, πού θα πας για τη μέρα της γαλοπούλας;
-Στου μπαμπά. -Στου μπαμπά. Ωραία.
Θα πάτε κι οι δύο στο σπίτι του μπαμπά της ή…
Όχι, μόνο η Μάντι.
Αν θέλεις κάπου να πας για τις Ευχαριστίες…
Ευχαριστώ.
Οι γονείς μου κάνουν απίστευτο τραπέζι και είσαι ευπρόσδεκτη αν…
Ευχαριστώ, αλλά δουλεύω.
-Δουλεύεις τη μέρα των Ευχαριστιών; -Ναι.
Δουλεύω όποτε μπορώ, όταν δεν την έχω.
Ωραία.
Κάποια στιγμή μπορείς να έρθεις με την μπακατέλα στο σπίτι μου.
Με το αμάξι, εννοώ. Επειδή είναι σαράβαλο το είπα.
Μάλλον προσπαθούσα να σου ζητήσω να βγούμε.
Αλλά…
Όχι… Θεέ μου, δεν θέλω να πάρω το αμάξι αν υπάρχουν δεσμεύσεις.
Όχι, δεν εννοούσα αυτό.
Δεν είμαι για γκομενιλίκια τώρα.
Δεν είσαι για γκομενιλίκια τώρα. Κατάλαβα.
-Ειλικρινά το εκτιμώ. -Ναι, φυσικά. Χρειάζεσαι και τα κλειδιά.
Ωραία…
-Ευχαριστώ, Νέιτ. -Τίποτα.
Το εννοώ.
-Ό,τι χρειαστείς. -Εντάξει.
SNAP 67,50 ΔΟΛ / ΕΒΔΟΜΑΔΑ
Πώς είναι τα μύρτιλα;
-Ωραία. -Ναι;
Γεια σας.
Χάρτινη ή πλαστική;
Χάρτινη, παρακαλώ.
Και θα χρησιμοποιήσω αυτή σήμερα.
Το συνεργείο καθαρισμού στο ταμείο των φτωχών.
Αυτά λέω να τα αφήσω.
Είναι 67,45, παρακαλώ.
Περάστε τη σαν κάρτα. Βάλτε τον κωδικό από το έντυπο.
Ευχαριστώ.
-Χάρτινη ή πλαστική; -Πλαστική.
Τι λες να κάνουμε κάτι σούπερ διασκεδαστικό με το νέο μας αμάξι;
Πάμε!
Νομίζω ότι έκανες ζαβολιά!
Θα πας στον μπαμπά για δύο μέρες,
θα είσαι σούπερ φρόνιμη και μετά θα έρθει η μαμά να σε πάρει.
Σύμφωνοι; Θα περάσεις τις Ευχαριστίες εκεί;
Γεια.
Να το κοριτσάκι μου. Γεια σου, μωρό μου.
Ευχαριστώ που ήρθες ως εδώ.
Έβαλες φαγητό αυτήν τη φορά;
Πρέπει να μοιραζόμαστε τα έξοδα, Σον. Αγόρασε κι εσύ κανένα φαγητό.
Σωστά. Λοιπόν. Έτοιμη να περάσεις τέλεια, Μάντι;
-Και δεν έχει κοιμηθεί ακόμα. -Εντάξει. Ωραία.
Η μαμά είναι γκρινιάρα.
-Μπορεί να κοιμηθεί στο αμάξι. -Δεν είναι κανονικός ύπνος.
Τι έχεις πάθει;
Είμαι κουρασμένος. Δούλευα μέχρι αργά.
Σηκώθηκα νωρίς για να πάρω το φέρι και να βολέψω το πρόγραμμά σου.
Έχεις χανγκόβερ.
Όχι. Σου είπα, δεν πίνω.
-Ακόμα; -Ναι. Ακόμα.
Κοντεύω να πάρω το λευκό μετάλλιο. Νιώθω ωραία.
Γουστάρω τη νηφαλιότητα. Δεν νιώθω σκατά όλη την ώρα.
-Το βλέπω στο πρόσωπό σου. Δείχνεις καλά. -Ναι, το ξέρω.
Η Μάντι θα είναι στο σπίτι σου αύριο;
Ναι. Εσύ τι θα κάνεις; Κάτι με τη μαμά σου;
Αγνοείται η τύχη της. Ξέρεις πώς είναι με τις γιορτές.
Αλλά είμαι καλά. Μη με λυπάσαι.
-Δεν σε λυπάμαι. -Εντάξει.
Σ' αγαπώ.
Να περάσετε ωραία, έτσι;
Μπορείς να έρθεις κι εσύ αύριο, αν θέλεις. Θα είναι χαλαρά.
Όχι, ευχαριστώ. Να περάσετε καλά.
Εμείς προσπαθήσαμε, έτσι, Μαντ;
Ωραία, χαιρέτα τη μαμά.
Σ' αγαπώ πολύ. Γεια σου, γλυκούλα μου!
Σακί με πατάτες.
Γεια σου, μαμά!
Κι έτσι δεν έπλυνα το αμάξι.
Το καλό εδώ είναι η βροχή, σου κάνει τσάμπα πλύσιμο.
Ξέρεις τι άλλο είναι τσάμπα; Ο πόνος και η θλίψη. Τα βάσανα.
Έτσι έλεγε η μητέρα μου.
Τα κουτιά άσ' τα, απλώς καθάρισε γύρω γύρω.
Θα τα πάμε στον ξενώνα αστέγων.
Γίνεται έρανος τροφίμων στις Ευχαριστίες.
Ψάχνω στην αποθήκη μου και βρίσκω ό,τι λήγει.
Πάω στο Whole Foods! Καλές Ευχαριστίες!
Καλές Ευχαριστίες!
ΜΩΡΟ
ΣΟΝ
Είναι ένα ανώφελο λαχανικό.
Φρόντισε να υπάρχει κάτι βίγκαν για τον Ντάνιελ.
Σάρα, πρέπει να σε κλείσω. Εντάξει; Να προσέχεις στον δρόμο.
Μ' έχει τρελάνει η αδερφή σου.
Τι ώρα να πάρω τον Μπένετ από το αεροδρόμιο;
Το μόνο που ξέρω είναι ότι θα συναντηθούμε στο σπίτι της μαμάς σου.
Γεια.
Αγάπη μου, από δω η Άλεξ. Η οικιακή βοηθός.
-Έτσι να σε λέω; -Ναι, μια χαρά είναι το "οικιακή βοηθός".
-Γεια, είμαι ο Τζέιμς. Χαίρω πολύ. -Χαίρω πολύ.
-Πώς πάει η δουλειά; -Τρέχω.
Ναι; Ρετζίνα, το ξέρεις ότι έχουμε επτά πίτες, έτσι;
Είναι ανάγκη να πάμε επτά πίτες; Εσύ δεν τις τρως καν.
Δεν είναι για να τις τρως, αλλά για να τις βλέπεις.
Θα τις βγάλουμε μετά την ανακοίνωση.
Θα είναι σαν εορταστικές.
Μπορείς να τις βάλεις στο αμάξι; Ευχαριστώ.
Συγγνώμη, μου είπαν να έρθω στις 3:00. Δεν ήξερα ότι θα είστε εδώ.
Όχι, έχουμε καθυστερήσει.
Το εκτιμώ ιδιαιτέρως που με ξαναπήρατε.
Μετά απ' αυτό με τον κύριο Ντάρσι.
Δεν μ' αρέσει όπως καθαρίζουν οι άλλες κοπέλες.
Εντάξει. Φύγαμε.
Μου δίνετε τον κωδικό του Wi-Fi;
Δεν έχω σήμα εδώ και πρέπει να με βρίσκουν σε περίπτωση που η κόρη μου…
Η κόρη σου. Μάλιστα.
Την πήρες πίσω, λοιπόν;
Μερική επιμέλεια, ναι. Τώρα είναι με τον μπαμπά της.
Ευχαριστώ.
-Αυτό είναι πέντε ή S; -Είναι S.
Συγγνώμη που σου αφήνω τέτοιο χάλι, αλλά ψήνω απ' το πρωί.
Το σπίτι πωλείται ακόμα, οπότε κάνε σχολαστική δουλειά, εντάξει;
Φυσικά.
Βασικά, πρόσεξα την προηγούμενη φορά ότι στο μπάνιο των ξένων πάνω
οι αρμοί θέλουν βαθύ καθάρισμα. Αλλά μπορεί να μυρίζει η χλωρίνη.
Σκέφτηκα να έρθω αύριο που θα λείπετε και να το φτιάξω.
Τη μέρα των Ευχαριστιών;
Ναι, δεν έχω τι να κάνω και χρειάζομαι τη δουλειά.
Θα κοστίσει παραπάνω; Φαντάζομαι, θα έχεις άλλη τιμή τις αργίες.
Όχι, δεν θα σας χρεώσω παραπάνω.
Εντάξει, τότε.
Λοιπόν, κύριε Ντάρσι. Ναι.
Τον παίρνω μαζί μου.
Καλές Ευχαριστίες και σ' εσένα, κε Ντάρσι.
Μόλις ρίξετε το λευκό ξίδι στον αρμό
και το αφήσετε να μουλιάσει λίγο,
η μαγειρική σόδα θα το κάνει λίγο αδρό,
θα του δώσει κάποια υφή.
Βλέπετε, ασπρίζει αμέσως.
ΟΙ ΕΞΟΜΟΛΟΓΗΣΕΙΣ ΜΙΑΣ ΟΙΚΟΝΟΜΟΥ
ΟΙ ΕΞΟΜΟΛΟΓΗΣΕΙΣ ΜΙΑΣ ΟΙΚΙΑΚΗΣ ΒΟΗΘΟΥ
ΤΟ ΟΝΟΜΑ ΜΟΥ ΕΙΝΑΙ ΑΛΕΞ
ΑΛΕΞ ΠΡΟΣΠΑΘΩ ΝΑ ΚΑΝΩ ΠΟΛΥ ΑΝΩΝΥΜΟ ΣΕΞ
ΘΕΣ ΝΑ ΤΗ ΒΡΟΥΜΕ;
ΑΝΘΡΩΠΟΣ ΨΑΧΝΕΙ ΑΝΘΡΩΠΟ.
Σ' αρέσει το μούσι μου;
Η ανιψιά μου είναι. Θες να γαμηθούμε;
Αυτό είναι το φίδι μου.
Μαγείρεψα για δύο. Τα έφαγα και τα δύο.
Νηφάλιος, μόνος μπαμπάς.
Αφήστε μήνυμα μετά τον ήχο.
Γεια σου, μαμά. Σε πήρα επειδή είναι Ευχαριστίες.
Οπότε τα λέμε. Σ' αγαπώ, γεια.
Τι; Πολύ ωραία! Τι σου άρεσε περισσότερο στην παρέλαση;
Ο Άγιος Βασίλης.
Είδες τον Άγιο Βασίλη;
Θεούλη μου! Γλυκιά μου!
Δώσε να μιλήσω στη μαμά.
-Πρέπει να σε κλείσουμε. -Όχι, μόλις πήρα.
Ναι, το ξέρω. Πες "Καλές Ευχαριστίες, μαμά".
Καλές Ευχαριστίες, μαμά.
Σ' αγαπώ, Μάντι. Σ' αγαπώ…
Καλές Ευχαριστίες. Θα σε μπουκώσω καλά.
Είμαι ευγνώμων γι' αυτόν τον κώλο.
Θες να μου ρουφήξεις το μούσι;
Τι γίνεται, γαλοπούλα;
Καλά, ας ξεχάσουμε ότι το είπα.
Πώς πάει η Μέρα των Αυτοχθόνων;
Όπως κι οι υπόλοιπες μέρες.
Εσύ;
Η οικογένειά μου με έχει τρελάνει.
Είμαι σπίτι μόνο 48 ώρες
και ήδη σκέφτομαι να αλλάξω την πτήση μου και να φύγω τώρα.
Εσύ;
Το ίδιο.
Το προφίλ σου λέει ότι πας στο Πανεπιστήμιο της Νέας Υόρκης
κι ότι είσαι μισός Γάλλος.
Ναι. Μεγάλωσα στην Αβινιόν.
Και πάω στο Πανεπιστήμιο της Νέας Υόρκης. Μεταπτυχιακό στον Κινηματογράφο.
Τριτοετής στη Σχολή Καλών Τεχνών της Μοντάνα.
Και σπουδάζω δημιουργική γραφή.
Συγγραφέας.
Θες να παίξουμε ένα παιχνίδι;
Παίζω στην κυριολεξία ό,τι παιχνίδι θες μαζί σου.
Ή πάνω σου.
Ή δίπλα σου ή ό,τι θέλεις.
Παίζουμε "συνάντηση από κοντά";
Πού θες να συναντηθούμε;
Μπορούμε να συναντηθούμε εδώ.
Στο σπίτι μου.
-Γεια. -Γεια.
Τι κάνεις;
-Θέλεις… -Σου έφερα μια κολοκύθα.
Δεν ξέρω αν τρώγεται, αλλά είναι γιορτινή.
Ευχαριστώ.
Πέρασε.
Των γονιών σου είναι το σπίτι;
Ναι. Του μπαμπά μου και της μητριάς μου.
Ξέρω, είναι λίγο υπερβολικό. Τώρα είναι στις Βερμούδες.
Ελπίζω όχι στο Τρίγωνο.
Όχι, νομίζω στο κομμάτι που κάνουν διακοπές.
Συγγνώμη, έχω πολύ άγχος. Έχουν ιδρώσει και τα νύχια μου.
Είσαι πολύ όμορφη.
Γεια. Είμαι ο Γουέιν.
-Άλεξ. -Η συγγραφέας.
Ναι.
Μυρίζεις ωραία. Σε μύρισα.
Όχι επίτηδες.
-Θα πιεις κάτι; -Πολύ ευχαρίστως.
Θες να με ξεναγήσεις;
Καταλαβαίνεις, νομίζω.
Εδώ είναι η κουζίνα.
Ναι. Καθαρή.
Έχουμε πολύ καλή οικιακή βοηθό.
Λοιπόν, πώς σου φαίνεται η Μιζούλα;
Καλή είναι.
Οι καθηγητές είναι πολύ καλοί.
Εγώ θέλω να γράφω, οπότε…
Ξέρεις ποιο έχει πολύ καλό πρόγραμμα συγγραφής;
Το Νιου Σκουλ.
-Έχεις σκεφτεί ποτέ τη Νέα Υόρκη; -Είναι ακριβά.
Ο μπαμπάς σου δεν μπορεί να βοηθήσει;
Δεν παίρνω λεφτά από εκείνον.
Χώρισε τη μαμά μου όταν ήμουν έξι ετών, έγινε αναγεννημένος χριστιανός
κι έφτιαξε μια νέα οικογένεια στην οποία δεν είμαι μέλος.
Η μαμά σου; Είστε κοντά;
Είναι διπολική χωρίς διάγνωση, οπότε όχι.
Να πάρει. Λυπάμαι.
Νιώθω μαλάκας τώρα.
Εγώ παραπονιέμαι για τους γονείς μου επειδή μου στέλνουν πολλά email…
-Οι γονείς σου πληρώνουν τη σχολή; -Όχι τη σχολή, μόνο το διαμέρισμά μου.
Μου το αγόρασαν ως επένδυση.
Οι γονείς σου σού αγόρασαν διαμέρισμα στο Μανχάταν;
Ναι.
Αλλά δεν μ' αρέσει να παίρνω χρήματα απ' αυτούς.
Όταν είμαι κοντά τους, νιώθω μοναξιά.
Βρισκόμαστε δύο φορές τον χρόνο, ίσως, και καθόμαστε με τα κινητά μας
περιμένοντας να τελειώσει η μέρα.
Εσύ; Πού ήσουν σήμερα;
Ειλικρινά, τα τελευταία χρόνια περνούσα τις Ευχαριστίες με το αγόρι μου.
Έρχεται και η ανιψούλα του και…
Συνήθως είμαστε οι τρεις μας.
Αλλά χωρίσαμε, οπότε…
Είναι η πρώτη μου φορά χωρίς αυτούς.
Λυπάμαι.
Μη λυπάσαι.
Είναι αυτό που ήθελα.
Λοιπόν, τι γράφεις;
Εσύ τι κινηματογραφείς;
Όχι, μιλήσαμε για μένα. Πες μου τι δουλεύεις τώρα.
Είναι καινούριο, οπότε δεν ξέρω πώς να μιλήσω γι' αυτό ακόμα.
Πρόκειται για μια γυναίκα.
Λατρεύω τις πρωταγωνίστριες.
Μένει σ' ένα μεγάλο, όμορφο σπίτι.
Απ' αυτά που είναι στα εξώφυλλα.
Έχει προσωπικό γυμναστή και οικονομικό σύμβουλο.
Και συνταξιοδοτικό λογαριασμό.
Έχει πάει στο Λούβρο πάνω από μία φορά.
Περνάει ολόκληρα Σάββατα...
κάνοντας μασάζ με θερμούς λίθους…
και διαβάζοντας βιβλία σε πρώτη έκδοση.
Έχει μια κασμιρένια μπλούζα που την κάνει και νιώθει…
λες και την αγκαλιάζουν 1.000 αρνάκια.
Κάθε μέρα ξυπνάει βλέποντας τη θάλασσα.
Σαν να υπάρχει μόνο για εκείνη.
Ωραία λεπτομέρεια.
Έχει την πολυτέλεια του χρόνου.
Δεν στέκεται σε ουρές.
Δεν χτυπάει κάρτα.
Έχει τον χρόνο να φτιάξει και να ψήσει επτά πίτες, αν το θέλει.
Ποια είναι η αντίφαση;
Δεν υπάρχει.
-Οι πλούσιοι τα έχουν όλα. -Δεν ισχύει αυτό.
Εγώ έχω Peloton και είμαι δυστυχισμένος.
-Έχεις Peloton; -Φαίνομαι να έχω Peloton;
Φαίνεσαι να το χρησιμοποιείς για καρέκλα.
Αυτό πόνεσε.
Γαμώτο.
-Τι; -Γαμώτο!
-Πρέπει να φύγεις. -Τι;
Έλα. Βάλε το μπουφάν σου.
Ήρθε η μητριά μου και δεν θέλει ξένους στο σπίτι. Φεύγεις αμέσως.
-Έλα. -Εντάξει.
-Καλά ντε. -Από κει. Από τα πλάγια.
-Θα ξαναβρεθούμε πριν… -Όχι, φύγε! Πιο γρήγορα!
Συγγνώμη, μόλις έφευγα.
Ήρθα για τους αρμούς.
Θέλεις άλλο ένα ποτήρι;
Συγγνώμη.
Μη ζητάς συγγνώμη.
Λίγη πίτα;
Θες λίγη πίτα;
Όχι.
Πώς ήταν οι Ευχαριστίες σου;
Καλά ήταν. Καθάρισα.
Σ' αυτό το τραπέζι τρώμε… μία φορά τον χρόνο;
Οκτώ χιλιάρικα.
Εγώ το πλήρωσα. Εγώ τα πλήρωσα όλα σ' αυτό το σπίτι.
Δουλεύω τόσο πολύ,
που δεν έχω χρόνο να κάτσω σ' αυτό το τραπέζι.
Αυτό ήταν πάντα σημαντικό για μένα, να συνεχίσω να δουλεύω.
Ήμουν ήδη συνέταιρος όταν γνώρισα τον Τζέιμς.
Όλες οι φίλες μου έλεγαν "Παραιτήσου! Απόλαυσε τη ζωή σου".
Κι αυτός ήθελε να παραιτηθώ.
Αλλά εγώ έλεγα "Ούτε να το σκέφτεσαι".
Ήθελα να σέβομαι τον εαυτό μου.
Ήθελα κι εκείνος να με σέβεται.
Οι άνθρωποι που νομίζεις ότι ξέρεις, γι' αυτούς πρέπει να ανησυχείς.
Γιατί δεν τους ξέρεις πραγματικά.
Ξέρεις την ιστορία που λες στον εαυτό σου για το ποιοι είναι,
για να μπορείς να σηκωθείς απ' το κρεβάτι το πρωί.
Τα τελευταία χρόνια,
καμιά φορά κοιτάζω τον άντρα μου…
Κάθεται εκεί.
Και είναι τόσο όμορφος.
Και είναι άδικο.
Κάπως έτσι θα νιώθεις όταν έχεις Αλτσχάιμερ.
Είναι γνώριμος, αλλά είναι ξένος.
Και ξέρω ότι τον αγαπώ.
Αλλά δεν τον αναγνωρίζω.
Απλώς θέλω αυτός ο ξένος να ξεκουμπιστεί από το σπίτι μου.
Θέλω να γυρίσει ο πραγματικός του εαυτός.
Ξέρεις ποιο είναι το αστείο;
Άφησε τη γυναίκα του για μένα, επειδή ήμουν νέα
και ποτέ δεν είχε καλή σχέση με τα παιδιά του κι ήθελε μια νέα αρχή.
Αλλά δεν ήξερα ότι είχα το απόθεμα ωαρίων μιας 50χρονης.
Εσύ μάλλον έμεινες έγκυος χωρίς καν να προσπαθήσεις.
Θέλεις να απαντήσω;
Ναι. Απάντησε.
Έμεινα έγκυος εύκολα.
Μα για όλα τ' άλλα μού βγαίνει η πίστη.
Είμαι σίγουρη.
Τώρα, μετά από...
πέντε χρόνια και έξι εξωσωματικές,
μία από τις οποίες έφτασε στις εννέα εβδομάδες...
κι είχε παλμό, ήταν συναρπαστικό,
μετά απ' όλα αυτά,
ήρθαν τα ησυχαστήρια διαλογισμού,
ακόμη κι ένα ταξίδι στο Μεξικό για μασάζ των Μάγια στη μήτρα.
Τριακόσιες χιλιάδες δολάρια αργότερα…
και τώρα…
μια γυναίκα ονόματι Τζοάνα στο Όρεγκον...
είναι πέντε μηνών έγκυος στον γιο μας.
Στον γιο μου.
Το λέω τόσο εύκολα γιατί χρησιμοποιήσαμε ωάριο από δότρια.
Συνολικά, χρειάστηκαν τρεις γυναίκες γι' αυτό το μωρό.
Μία με το ωάριο, μία με τη μήτρα και μία με τα λεφτά.
Εγώ.
Αλλά μου στέλνει φωτογραφίες.
Δεν ξέρω καν τι βλέπω.
Τι βλέπω;
Νομίζω ότι είναι η πατούσα του.
Τότε γιατί δεν νιώθω τίποτα;
Η μητρότητα είναι διάφορα πράγματα.
Καταλαβαίνω πώς μερικές γυναίκες αποδέχονται
ότι το μωρό είναι δικό τους ό,τι κι αν γίνει.
Νόμιζα ότι θα μπορούσα να είμαι μια τέτοια γυναίκα…
Αλλά μετά από τόσο χρόνο και τόσα χρήματα,
όταν κοιτάζω αυτό,
δεν νιώθω αγάπη.
Δεν νιώθω να με αγαπούν.
Νιώθω μόνο απόγνωση.
Δεν πίστευα ότι θα φτάσω σε αυτό το σημείο μόνη.
Μόνη;
Ο Τζέιμς θέλει διαζύγιο.
Λυπάμαι.
Μου το είπε καθώς πηγαίναμε στο δείπνο.
Πρέπει να έσπασε κάθε ρεκόρ γαϊδουριάς.
Όχι ότι δεν το περίμενα.
Με κάθε αποβολή που είχαμε, απομακρυνόταν όλο και περισσότερο.
Χριστέ μου, τι κάνω;
-Για τους αρμούς. -Όχι.
Λάμπει ο τόπος εδώ μέσα, Άλεξ.
Μην αφήνεις κανέναν να σε εκμεταλλεύεται.
Να σε κάνει να νιώθεις κατώτερη παρά τη σκληρή σου δουλειά.
Δουλειά.
Μόνο σε αυτήν μπορείς να βασίζεσαι.
Όλα τα άλλα είναι εύθραυστα.
Εντάξει;
Εντάξει.
Πάρε και τις πίτες.
Όχι.
Σε παρακαλώ.
Να δω φωτογραφία της κόρης σου;
Φυσικά.
Πόσων ετών είναι;
Σχεδόν τριών.
Και τα βγάζεις πέρα μόνη σου;
Σ' αρέσει που είσαι μαμά;
Ζω για την κόρη μου.
Μπορείς να φύγεις.
Κλείσε την πύλη όπως θα βγαίνεις.
Εντάξει.
Εξομολογήσεις μιας οικιακής βοηθού.
Ο κόσμος έχει περίεργα πράγματα στα συρτάρια του.
Θα μπορούσα να τα απαριθμήσω εδώ.
Αντ' αυτού, θα εξομολογηθώ το εξής:
Καθάρισμα σπιτιών σημαίνει
ότι περνώ ώρες ξεσκονίζοντας μπουφέδες που θα έβγαζαν τα έξοδα των σπουδών μου,
σφουγγαρίζοντας παρκέ με τα οποία θα αγόραζα σπίτι.
Είναι δύσκολο να μη θέλεις τα πράγματα και τη ζωή τους.
Όχι, το "θέλω" είναι λίγο. "Εποφθαλμιώ".
Είναι δύσκολο να μην εποφθαλμιάς αυτές τις ζωές που λαχταράς,
γιατί όλα φαίνονται τόσο εύκολα, τόσο ευχάριστα.
Τα νερά καρύδας, τα ράφια με τα βιβλία, οι πισίνες ινφίνιτι, τα γαλλικά κρασιά.
Μα η αλήθεια είναι ότι,
αν και είναι πλούσιοι και ζουν σε ένα ονειρικό σπίτι
με μαρμάρινα μπάνια και ανεμπόδιστη θέα στη θάλασσα,
οι ζωές τους είναι λειψές.
Ίσως όλοι αυτοί οι διάδρομοι και οι ντουλάπες είναι απλώς κρυψώνες.
Ίσως όλο αυτό το γυαλί σου δείχνει τη μοναξιά σου.
Ίσως όταν ζεις σε ένα τόσο μεγάλο σπίτι, χάνεις μέσα του τον εαυτό σου.
Το σπίτι που σκέφτομαι για μένα και την κόρη μου
δεν είναι μεγάλο και γεμάτο πράγματα.
Έχει ένα κρεβάτι για την καθεμιά μας, μια επιφάνεια για να γράφω.
Ίσως μια αυλή για ένα μεγάλο, χαζό σκυλί κάποια μέρα.
Αλλά ο χώρος μας είναι σπιτικό επειδή αγαπιόμαστε μέσα σ' αυτό.
ΓΟΥΕΪΝ ΓΕΙΑ! ΜΠΟΡΩ ΝΑ ΣΕ ΔΩ ΣΗΜΕΡΑ;
ΑΛΕΞ ΣΟΥ ΕΙΠΑ ΨΕΜΑΤΑ. ΕΧΩ ΜΙΑ ΚΟΡΗ
ΚΑΙ Η ΔΟΥΛΕΙΑ ΜΟΥ ΕΙΝΑΙ ΝΑ ΚΑΘΑΡΙΖΩ ΣΠΙΤΙΑ.
Χαιρέτα τη μαμά.
Τι; Γεια.
Πώς πέρασες τις Ευχαριστίες;
Καλά ήταν, φάγαμε και σος κράνμπερι. Δεν τρελάθηκε.
Θεέ μου. Μου έλειψες.
Κι εμάς μας έλειψες.
Νόμιζα ότι θα άλλαζες γνώμη και θα ερχόσουν.
Δεν θέλω να την μπερδέψω για το πού μένει η μαμά.
-Έχει φάει; -Ναι, αυγά σκραμπλ.
Ευχαριστώ.
-Πώς πέρασες τις Ευχαριστίες μόνη σου; -Καλά ήταν. Ωραία, θα 'λεγα.
Σε είδα στο Tinder.
Κι εγώ σε είδα.
-Θα έρθεις να την πάρεις την Παρασκευή; -Ναι. Μια χαρά.
Εντάξει. Ευχαριστώ.
Χαιρέτα τον μπαμπά με ένα μεγάλο φιλάκι.
Τα λέμε την Παρασκευή.
Γεια σου, Μάντι! Γεια σου, τρελόπαιδο!
-Ευχαριστώ. -Καλά να περάσετε.
Μάντεψε. Σ' αρέσει η πίτα; Σίγουρα;
Σου έχω καλά νέα.
Έχω επτά ολόκληρες πίτες στο σπίτι.
-Επτά; -Επτά ολόκληρες πίτες.
Εντάξει, μικρή, φύγαμε. Τι λες;
Υποτιτλισμός: Κώστας Γραμματικός